కోడి రామ్మూర్తి నాయుడు
తెలుగు దేశంలో ప్రఖ్యాత తెలగ వీర యోధ వంశాలలో కోడి వారి వంశం ఒకటి, ఈ వంశ పరంపరలోని శ్రీ కోడి వెంకన్న నాయుడు వీరి తండ్రి. చిన్నతనంలోనే తల్లిని కోల్పోయి, తండ్రి ప్రేరణతోవిజయనగరంలో తన పినతండ్రి కోడి నారాయణస్వామి దగ్గర పెరిగారు. అక్కడ ఒక వ్యాయామశాలలో చేరి దేహ ధారుడ్యాన్ని పెంచుకోవడంతో పాటు కుస్తీ కూడా నేర్చుకున్నారు. 21 సంవత్సరాల వయసులోనే ఇతడు ఛాతి పై 1 1/2 టన్నుల భారాన్ని మోసేవాడు. తరువాత 3 టన్నుల భారాన్ని కూడా మోయగలిగాడు. మద్రాసులో సైదాపేట కాలేజిలో ఒక సంవత్సరం వ్యాయామశాలలో శిక్షణ తీసుకుని విజయనగరానికి తిరిగి వచ్చి విజయనగరం శిక్షణ తర్వాత వ్యాయామోపాధ్యాయుడుగా సర్టిఫికేట్ అందుకుని, విజయనగరంలో తాను చదివిన హైస్కూలులో వ్యాయామ శిక్షకుడుగా చేరాడు.* విజయనగరం జిల్లా వెబ్ సైటులో కోడి రామ్మూర్తిని గురించిన వ్యాసం
కపిలవాయి కాశీ రామారావు
రామారావు గుంటూరు జిల్లా పల్నాడు ప్రాంతంలోని పెదగార్లపాడు గ్రామంలో 1921లో జన్మించాడు. తల్లిదండ్రులు నరసయ్య మరియు లక్ష్మీనరసమ్మ. 1939 లో కాంగ్రెస్ పార్టీ కార్యకర్తగా చేరి వివిధ స్థాయిలలో పదవులు నిర్వహించాడు. మూఢ నమ్మకాలు తొలగనిదే సంఘం అభివృద్ధి చెందదని నమ్మేవాడు. పరోపకారం కోసం చేసిన వాగ్దానాలను నిలుపుకొనేవాడు. సహకార రంగంలో పాలుపంచుకొని, దాని అభివృద్ధికి తోడ్పడ్డాడు. గుంటూరు జిల్లా కేంద్ర సహకార బ్యాంకు, గుంటూరు జిల్లా మార్కెటింగ్ సొసైటీ అభివృద్ధికి కృషిచేశారు. శ్రీశైలం మరియు కోటప్ప కొండ దేవాలయాల ట్రస్టు బోర్డు సభ్యులుగా పనిచేశాడు.